今日去完畫畫已經好晏，好彩呢度唔係好多人等位，而且之前喺屯門都食過，有品質保證，就入嚟坐低左啦。我叫左八隻粟米香菇水餃，再加＄8 ，配埋個米線，因為驚唔夠飽。呢度嘅水餃冇乜味精味，而且隻隻飽滿，仲要係好多粟米，每次食呢一個水餃我都好滿足。而且，唔知點解呢度嘅米線係特別滑既，所以我每次都一定會加一份架。我仲想推薦呢度嘅配料，就係呢度嘅香辣菜甫啦，裏面唔只有辣椒,而且仲有土匪雞翼嗰種調味料,我唔知道點形容,但相當惹味,又唔會過辣，所以好推薦比大家啊。